Да прыкладу, менавіта такім мне падаўся шыкоўны серыял пра Міндоўга. З цікавасцю глядзеў змястоўныя стужкі пра Мікеланджэла і Леанарда да Вінчы. Але нам, відаць, бракуе ўласнага відэаматэрыялу: усе гэтыя сюжэты гучалі па-руску. Чаму ў такім выпадку мы забыліся на дубляж? Я не супраць рускай мовы, але беларускі нацыянальны канал павінен прапагандаваць у першую чаргу родную! У адваротным выпадку, этнакультурным ды элітарным яго ніяк не назавеш. На мой погляд, хаця б 80 працэнтаў перадач павінны транслявацца па-беларуску.